burgasdotpro/wikipedia huggingface dataset:
Uspenský monastier

Uspenský jaskynný monastier sa nachádza na Kryme, na Ukrajine, pri Bachčisaraji. Je to jaskynný monastier vytesaný v skalách.
Dátum založenia monastieru je nejasný, no miestni mnísi datujú založenie kláštora do 8. storočia. Kláštor bol opustený, keď Byzantská ríša stratila kontrolu nad regiónom. Novodobé založenie monastieru siaha do 15. storočia. V roku 1921 sovietska vláda monastier zavrela. Po rozpade Sovietskeho zväzu a ukrajinskej nezávislosti bol monastier znova otvorený.
Dvanáct na houpačce

Dvanáct na houpačce (skrátene Houpačka) bola hitparáda Česko-slovenského rozhlasu, ktorú uvádzal Jiří Černý so svojou ženou Miroslavou Černou v rokoch 1964–1969. Od roku 1966 sa program premenoval na Třináct na houpačce, od apríla 1968 Čtrnáct na houpačce. Výsledky zverejňoval "Mladý svět".
Houpačka je nápad Josefa Hollera, vtedajšieho šéfredaktora "Mladého světa". Inšpirovali ho listy čitateľov "Mladého světa", ktorí hlasovali v ankete druhého ročníka Zlatého slávika. Prípravou programu bol poverený Jiří Černý. Údaje o predaných platniach boli nespoľahlivé, preto vymysleli systém dvanástich pesničiek, ktoré nasadzovali priamo autori programu. Podľa diváckeho hlasovania prvých osem postupovalo do ďalšieho kola a k nim pribudli štyri nové. Každý nepárny diel sa zaoberal zahraničnou scénou, každý párny domácou scénou.
Hitparáda sa vysielala každú nedeľu (každú druhú nedeľu sa ale reprízoval posledný diel) od 13. decembra 1964 na Česko-Slovensku II. Sprievodné texty písali manželia Černí, Houpačku uvádzali Jana Malknechtová a Jiří Jelínek, po niekoľkých mesiacoch ich ale nahradili autori. Zvučkou bola skladba „Exodus“, ktorú nahral TOČR a Rudolf Rokl. Program trval najprv 50 minút, neskôr (od 25. júla 1965) hodinu. V júli 1965 sa začali vysielať aj stredajšie reprízy na "Česko-Slovensku I" (dnes Český rozhlas Radiožurnál), program sa vysielal tiež ako prvá polovica programu "Mikrofórum", čo zvýšilo divácky ohlas (v porovnaní so začiatkom prišlo takmer desaťkrát viac listov až do 20 000). Od roku 1967 výsledky hitparády zverejňoval časopis "Melodie".
Časom a s pribúdajúcimi piesňami sa trochu menili pravidlá, v programe "Čtrnáct na houpačce" postupovalo do ďalšieho kola sedem nahrávok, sedem bolo nových.
25. januára 1969 sa vysielala špeciálna Houpačka v súvislosti so smrťou Jana Palacha. Hrali sa hlavne piesne Karla Kryla, ale aj „Balada o smutnom Jánovi“ od skupiny Prúdy.
Koniec Houpačky.
Posledná Houpačka sa vysielala 30. marca 1969, kedy ju vyhrala pesnička „Běž domů, Ivane“ (pod názvom „Nezapomeň si tu klobouk“). Vedenie rozhlasu požadovalo vyradenie tejto piesne a piesne „Bratříčku, zavírej vrátka“, ktorá bola aktuálne piata, ale jeden z predchádzajúcich dielov vyhrala. Manželia Černí rozhlasu nevyhoveli a program bol zrušený.
Bosniak (pečivo)

Bosniak je druh väčšieho pečiva bochníkovitého tvaru.
Názov vznikol podľa slovenskej šľachtičnej Žofie Bosniakovej (1609 – 1644), ktorá chudobným rozdávala malé chlebíky, dodnes sa im hovorí bosniaky.
V súčasnosti sa využíva aj ako nádoba na podávanie polievok a iných pokrmov.
Existenčné minimum

Existenčné minimum je súhrn potrieb, bez uspokojenia ktorých by došlo k ohrozeniu života a zdravia občana (t. j. v podstate absolútna hranica chudoby).
Zabezpečuje najnutnejšie základné životné podmienky. Podľa Čl. 39 Ústavy SR má každý občan právo na zabezpečenie základných životných podmienok. Základné životné podmienky sú jedno teplé jedlo denne, ošatenie a prístrešie.
Príjmy nižšie než existenčné minimum znamenajú nedostatok, chudobu. Za existenčné minimum sa vo vyspelých štátoch odporúča považovať spravidla polovicu celkového priemerného čistého príjmu na osobu.
Kingston Frontenacs

Kingston Frontenacs je profesionálny hokejový tím, hrajúci v Ontario Hockey League (OHL). Klub bol založený v roku 1945. Súčasný názov používa od roku 1989. Svoje domáce zápasy hrá v aréne K-Rock Centre s kapacitou 5 700 divákov.
Národný park Kahuzi-Biega

Národný park Kahuzi-Biega je národný park v Konžskej demokratickej republike neďaleko západnej strany jazera Kivu pri hraniciach s Rwandou. Park je domovom jedných z posledných volne žijúcich goríl horských, ktorých počet sa odhaduje na niekoľko sto. 
V roku 1980 bol park zapísaný na zoznam svetového dedičstva UNESCO, od roku 1997 je aj na zozname svetového dedičstva v ohrození.
Ifis (syn Alektora)

Ifis alebo Ífis (starogr. "Ἶφις" – "Ifis", ) je v gréckej mytológii syn a nástupca argejského kráľa Alektora.
Ifis bol vnuk kráľa Argu Anaxagora, patril teda do rodu Anaxagorovcov. Bol bratom hrdinu Kapanea a otcom syna Eteokla a dcéry Euadny 
Keď Oidipov syn Polyneikes prišiel do Argu žiadať o pomoc, aby sa mohol vrátiť do rodných Téb, odkiaľ bol vyhnaný svojím bratom Eteoklom, argejský kráľ Adrastos mu vyhovel a začal zhromažďovať vojvodcov a armádu. Všetci boli pripravení bojovať proti Tébam, jediný Amfiaraos, Erifylin manžel, odmietal ísť do vojny. Ako veštec vedel, že vojna neprinesie víťazstvo a že v nej zahynú všetci vojvodcovia – až na jedného. Bol to nakoniec Ifis, ktorý povedal Adrastovi, ako by sa dalo presvedčiť Amfiaraa k vstupu do vojny Siedmich proti Tébam.
Na návrh Ifida sa potom Polyneikes uchýlil k lesti a podplatil Erifylu drahocenným čarovným náhrdelníkom, ktorý dala bohyňa Afrodita pramatke rodu Harmónii, manželke kráľa Kadma. Za tento dar sa mu odmenila Erifylé tým, že svojho manžela Amfiaraa donútila ísť na vojenskú výpravu a on spolu s ďalšími piatimi vojvodcami v boji padol. Z vodcov nakoniec vojnu prežil jediný Adrastos.
Vzhľadom na to, Ifis prežil svoje deti, po jeho smrti sa nástupcom na argejskom tróne stal jeho synovec Sthenelos, syn brata Kapanea a jeho manželky Euadny, Ifidovej dcéry .
Konžská republika

Konžská republika môže byť:
Miloslav Kóňa

Ing. Miloslav Kóňa je bývalý poslanec NR SR v rokoch 20032004 a bývalý predseda poslaneckého klubu Slovenskej národnej strany. V rokoch 19931994 pôsobil na poste prednostu Mestského úradu v Nitre a v rokoch 19951997 bol prednostom Obvodného úradu v Nitre.
Národný park Virunga

Národný park Virunga je národný park v Konžskej demokratickej republike ležiaci medzi pohoriami Ruwenzori a Virunga. Virunga susedí s národnými parkmi Volcanoes v Rwande a Ruwenzori v Ugande. 
Národný park Virunga tvoril do roku 1969 spolu s Národným parkom Volcanoes "Národný park Albert", druhý najstarší národný park v Afrike, založený v roku 1925 . V súčasnosti sa rozprestiera na ploche 7 835km² a je domovom vzácnych goríl horských.
V roku 1979 bol park zapísaný na zoznam svetového dedičstva UNESCO, od roku 1994 je aj na zozname svetového dedičstva v ohrození z dôvodu ohrozenia následkami vojnových konfliktov a stúpajúceho počtu obyvateľov žijúcich v okolí, ktorí rúbu lesy a lovia zver. Od roku 1994 bolo v boji proti pytliakom a nelegálnym osídľovateľom zabitých viac ako 120 zamestnancov parku.
Prísne chránená prírodná rezervácia Mont Nimba

Prísne chránená prírodná rezervácia Mont Nimba je prísne chránená prírodná rezervácia na území afrických štátov Guinea a Pobrežie Slonoviny. Okrem iného zahŕňa i rovnomenný vrch, kde sa nachádza viac ako 200 endemických druhov. 
V roku 1981 bola rezervácia zapísaná na zoznam svetového dedičstva UNESCO, od roku 1992 je aj na zozname svetového dedičstva v ohrození z dôvodu ohrozenia prílivom utečencov z oblastí vojnových konfliktov.
Majstrovstvá sveta v korfbale do 23 rokov 1994

Majstrovstvá sveta v korfbale do 23 rokov 1994 boli 1. majstrovstvá sveta v korfbale do 23 rokov, ktoré organizuje Medzinárodná korfbalová federácia (IKF). Konali sa od 4.7. apríla 1994 v Tchaj-peji, na Taiwane, za účasti 8 tímov. Titul získalo Holandsko, ktoré vo finálovom stretnutí zvíťazilo nad Belgickom.
Museum für Naturkunde

Museum für Naturkunde () je jedno z najväčších prírodovedeckých múzeí v súčasnom Nemecku. Bolo založené v roku 1810 a pôvodná kolekcia pozostávala predovšetkým z exponátov, zhromaždených ešte v ére Pruska. Postupne sa však významne rozrástlo a napríklad začiatkom 20. storočia pribudli dnes preslávené exponáty dinosaurov z Východnej Afriky. V súčasnosti obsahujú múzejné zbierky asi 25 až 30 miliónov katalógových položiek fosílií, minerálov a iných prírodnín (najmä hmyzu).
Muséum national d'histoire naturelle

Muséum national d'histoire naturelle () je múzeum so zbierkami z odborov zoológie, anatómie, paleontológie a geológie v Paríži vo Francúzsku. Známe je najmä svojimi zbierkami kostier súčasných i vyhynutých stavovcov a bezstavovcov.
Múzeum bolo formálne založené 10. júna roku 1793 (za Francúzskej revolúcie). Jeho základy však spočívajú už v staršej Kráľovskej botanickej záhrade, založenej Ľudovítom XIII. v roku 1635. Pôvodne ju spravovali kráľovskí lekári. Počas 18. storočia bol položený väčší dôraz na zbierky spojené s históriou prírody a začali byť vo veľkom zhromažďované napríklad fosílie. Medzi známych správcov múzea patrili prírodovedci Jean Baptiste de Lamarck a Georges Cuvier, zakladateľ paleontológie stavovcov a porovnávacej anatómie.
Martin Levin

Mgr. Jaroslav Varchola, pseudonym Martin Levin (* 1987, Humenné) je slovenský spisovateľ, ktorý debutoval románom "Valčík pre troch" (Slovart, 2012). V  je doktorandom na Katedre biofyziky Prírodovedeckej fakulty Univerzity Pavla Jozefa Šafárika v Košiciach. Príležitostne prednáša filozofiu a psychológiu na stredných školách v Humennom.
Život.
Narodil sa v roku 1987 v Humennom. V roku 2007 absolvoval Gymnázium arm. gen. L. Svobodu v Humennom a následne v rokoch 20072010 pokračoval v štúdiu v odbore fyzika na Prírodovedeckej fakulte Univerzity Pavla Jozefa Šafárika v Košiciach (UPJŠ). V rokoch 20102012 absolvoval magisterské v odbore biofyzika na Katedre biofyziky Prírodovedeckej fakulte UPJŠ v Košiciach a následne pokračoval v štúdiu biofyziky ako doktorand na uvedenej katedre.
"Valčík pre troch".
Hlavným hrdinom knihy je devätnásťročný Oliver, ktorý u starého a opusteného profesora filozofie hľadá odpovede na otázky, ktoré nie je ľahké zodpovedať: Ako dať vlastnej existencii skutočný zmysel? Okrem polovičných odpovedí však v malom meste, kde sa presťahuje, nájde aj čosi celkom iné. Oliver sa bude musieť popasovať so strachom i pochybnosťami, v čom mu nemôže pomôcť ani tajomný profesor.
Kolégium Gagls.
Projekt "Kolégia Gagls" spustil Martin Levin v októbri 2013, v spolupráci s Gymnáziom arm. gen. L. Svobodu v Humennom a ďalšími partnermi. Inštitúcia je inšpirovaná Kolégiom Antona Neuwirtha a symbolicky pomenovaný po Humenskom kolégiu. Skratka "Gagls" je akronymom názvu gymnázia. Aktivita prebieha najmä formou desiatich tematických prednášok ročne. Proklamovaným cieľom je vzdelávať mladých ľudí, študentov gymnázia, formou diskusií, prednášok, čítania zaujímavých kníh a stretnutí s inými mladými aktívnymi ľudmi ku konzervatívnym hodnotám a k aktívnemu využívaniu poznania pre dobro spoločnosti.
Majstrovstvá sveta v korfbale do 23 rokov 1998

Majstrovstvá sveta v korfbale do 23 rokov 1998 boli v poradí 2. majstrovstvá sveta v korfbale do 23 rokov, ktoré organizuje Medzinárodná korfbalová federácia (ICF). Konali sa od 2.8. novembra 1998 v šiestich holandských mestách: Bennekom, Haag, Heerenveen, Eindhoven, Papendrecht a Tilburg, za účasti 12 tímov. Nováčikmi turnaja boli Portugalsko, Poľsko, Nemecko a Katalánsko. Titul obhájilo Holandsko, ktoré vo finálovom stretnutí zvíťazilo nad Belgickom.
Ryžové terasy v Kabundukan ng Cordillera

Ryžové terasy v Kabundukan ng Cordillera sú tisíc rokov staré terasy vytesané na Filipínach.
Samotní Filipínčania túto svoju pamiatku niekedy nazývajú "ôsmy div sveta". Terasy mali byť postavené bez akýchkoľvek nástrojov, len rukami. Ležia v nadmorskej výške okolo 1 500 metrov a pokrývajú plochu až 10 360 km². 
Od roku 1995 sú zapísané na zozname svetového dedičstva UNESCO.
Rue du Faubourg-Saint-Antoine

Rue du Faubourg-Saint-Antoine ("ulica predmestia svätého Antona") je ulica v Paríži. Nachádza sa na hraniciach medzi 10. a 11. obvodom.
Spája Place de la Bastille a Place de la Nation. Známou sa stala začiatkom 18. storočia svojimi dielňami na výrobu nábytku. Sídli tu aj slávna dizajnérska škola "École Boulle". Hoci veľa dielní medzitým zaniklo, nábytkárstvo je tu stále zastúpené predajňami a vzorkovňami.
V dome č. 254 je internát známeho chlapčenského zboru "Petits Chanteurs à la croix de bois".
Luna 7

Luna 7 bola sovietska sonda druhej generácie z programu Luna, ktorá mala mäkko pristáť na Mesiaci. V evidencii COSPAR dostala označenie 1965-077A. Ani táto misia tretej z Lún (s prezývkou aj ako Luník) v roku 1965, nebola úspešná, sonda dopadla príliš tvrdo.
Opis sondy.
Oproti sondám prvej generácie (Luna 1 – 3) bol tento E typ vybavený systémami na korekcie a zníženie rýchlosti letu. Vlastná hmotnosť bola 1 506 kg. Bola obdobne ako iné trojosovo stabilizovaná, jej hlavná časť bola guľová nádrž s okysličovadlom, na nej bola palivová nádrž. Sonda mala namontované puzdro s nafukovacím ochranným krytom a raketový motor. Aj túto sondu vyrobilo konštrukčné stredisko OKB-1, dnešné RKK Energija.
Priebeh letu.
Po štarte.
Štart nosnej rakety Molnija so sondou bol ráno 4. októbra 1965 z kozmodrómu Bajkonur. Najskôr bola vynesená na nízku obežnú dráhu 129 – 286 km nad Zemou – (tiež uvádzaná ako parkovacia).
Druhá časť letu.
Počas druhého letového dňa bol zapnutý korekčný raketový motor. Oproti predchádzajúcej Lune tentoraz pracoval správne a sonda bola navedená na Mesiac.
Neúspech v závere.
Večer 7. októbra po 3,5 dňoch letu sa malo uskutočniť mäkké pristátie na povrchu. Brzdiaci motor bol však zapnutý namiesto potrebných 48 sekúnd pred okamihom pristátia o 50 minút skôr. Po tejto chybe sa sonda zrútila na povrch Mesiaca v oblasti Oceanus Procellarum, západne od krátera Kepler.
Hotter Than Hell

Hotter Than Hell je druhý album Kiss.
Na obale použila skupina japonské znaky, čím sa snažila vyvolať dojem, že je populárna v Japonsku, niektoré mená však boli pri prepisovaní do japonských znakov skomolené. Ace Frehley je uvedený ako エイス フューリ (číta sa "eisu fyuuri"), čo by sa však preložilo ako Ace Fury. Správne by mali znaky byť エースフレーリー (číta sa "esu fureri").
Počas fotenia na obal albumu boli všetci členovia a ďalší prítomní (s výnimkou Gena Simmonsa) opití. Ace Frehley mal pred fotením autonehodu, pri ktorej si poranil časť svojej tváre. Mejkap mal len na jednej (nezranenej) polovici tváre, na druhú stranu bol doplnený fotomontážou. Paul Stanley bol údajne tak opitý, že sa musel zamknúť do auta.
Majstrovstvá sveta v korfbale do 23 rokov 2001

Majstrovstvá sveta v korfbale do 23 rokov 2001 boli v poradí 3. majstrovstvá sveta v korfbale do 23 rokov, ktoré organizuje Medzinárodná korfbalová federácia (IKF). Konali sa od 30. júna7. júla 2001 v Pretórii, v Južnej Afrike, za účasti 9 tímov. Titul získalo tretíkrát za sebou Holandsko, ktoré vo finálovom stretnutí zvíťazilo nad Belgickom.
Korean Air

Korean Air (ko: 대한항공 alebo 大韓航空, "Daehan Hanggong") je národný dopravca a najväčšia letecká spoločnosť v Kórejskej republiky, so sídlom v kórejskom hlavnom meste Soule. Korean Air lieta do 130 miest v 45 štátoch, pričom 20 destinácií sa nachádza v Južnej Kórey. Patrí medzi najlepšie letecké spoločnosti prepravených cestujúcich na svete a tiež najlepšia medzinárodná letecká spoločnosť. Medzinárodný rozbočovač pre Korean Air je medzinárodné letisko Inčchon.
História.
Korean Air bola založená v roku 1962 juhokórejskou vládou. Spočiatku slúžila letecká spoločnosť pre náklad, ktorú prevzala spoločnosť Hanjin Transport Group. Neskôr sa odpojili a prvý osobný let sa uskutočnil 19. apríla 1972 do Los Angeles. Spoločnosť lietala najskôr menšími lietadlami typu Boeing 707 iba do blízkych destinácií v Číne, Taiwane a do Los Angeles. Po zavedený do služby Boeingu 747 sa začalo lietať už aj do celého Pacifiku a do Paríža. V roku 1975 ako jedna z prvých ázijských leteckých spoločností začala používať Airbus. Niektoré staršie lietadlá Boeing 747 sa začali používať pre nákladnú dopravu. V roku 2009 a 2010 sa stalo mnoho leteckých nehôd. V auguste 2010 sa v Uzbekistane otvoril nový terminál pre nákladnú dopravu Korean Air. V júni 2011 dostala Korean Air ako šiesta letecká spoločnosť Airbus A380. 
Preprava.
Korean Air spoločne s British Airways, Delta Air Lines, Emirates a mnoho ďalších leteckých spoločností lieta do všetkých šiestich kontinentov. Taktiež sa v roku 2000 spolu s leteckými spoločnosťami Air France, Aeroméxico a Delta Air Lines stala členom SkyTeam.
Majstrovstvá sveta v korfbale do 23 rokov 2004

Majstrovstvá sveta v korfbale do 23 rokov 2004 boli v poradí 4. majstrovstvá sveta v korfbale do 23 rokov, ktoré organizuje Medzinárodná korfbalová federácia (IKF). Konali sa od 31. októbra7. novembra 2004 v Duisburgu, v Nemecku, za účasti 10 tímov. Nováčikmi turnaja boli tímy Ruska a Hongkongu. Zápasy sa odohrali v aréne Sporthalle Krefelder Straße s kapacitou pre 2 300 divákov. Titul štvrtýkrát za sebou získalo Holandsko, ktoré vo finálovom stretnutí zvíťazilo nad Belgickom.
Majstrovstvá sveta v korfbale do 23 rokov 2008

Majstrovstvá sveta v korfbale do 23 rokov 2008 boli v poradí 5. majstrovstvá sveta v korfbale do 23 rokov, ktoré organizuje Medzinárodná korfbalová federácia (ICF). Konali sa od 1.8. novembra 2008 v Kao-siungu, na Taiwane, za účasti 12 tímov. Jediným nováčikom turnaja bol tím Číny. Zápasy sa odohrali v aréne "Kaohsiung Normal University indoor stadium". Titul získalo piatykrát za sebou Holandsko, ktoré vo finále zvíťazilo prvýkrát nad iným družstvom než bolo Belgickodomácim Taiwanom. 
Kvalifikácia.
Na turnaj sa okrem hosťujúceho domáceho tímu mohlo kvalifikovať 5 najlepších tímov z ME do 21 rokov 2006, 3 tímy z Ázie, po 1 tíme z Afriky a Ameriky a ešte jeden rezervný tím z Európy.
Kyselina maleínová

Kyselina maleínová je organická dikarboxylová a nenasýtená kyselina. Pripravuje sa oxidáciou benzénu (na maleínanhydrid) a následnou hydratáciou. Kyselina maleínová sa používa pri výrobe plastov. 
Ide o (Z)-izomér kyseliny buténdiovej, (E)-izomérom je kyselina fumarová.
Gondova jama

Gondova jama predtým Skalisko je potok v Podpoľaní, v severovýchodnej časti okresu Detva. Je to ľavostranný prítok Slatiny, meria 7,6 km a je tokom IV. rádu.
Prameň.
Pramení vo Veporských vrchoch, v podcelku Sihlianska planina, neďaleko obce Detvianska Huta v nadmorskej výške približne 835 m n. m. 
Opis toku.
Od prameňa steká do spomenutej obce, tečie severozápadným smerom, sprava priberá najprv prítok prameniaci v južnej časti osady Ľuľovka, potom prítok prameniaci v severnej časti tejto osady, stáča sa na západ a opäť z pravej strany priberá potok spod Kubovej. Ďalej napája malú vodnú nádrž, preteká osadou Skalisko už vo výbežku Zvolenskej kotliny, v podcelku Detvianska kotlina, priberá pravostranný prítok z juhozápadného svahu Nemcovky (759,2 m n. m.) a opäť sa stáča. Pokračuje juhozápadným smerom cez intravilán mesta Hriňová, kde zľava priberá Pulpavu a Slanec. Potom pokračuje k ústiu západným smerom a na území mesta sa v nadmorskej výške cca 462 m n. m. vlieva do Slatiny.
Báb al-Azízíja

Báb al-Azízíja (arabsky: "باب العزيزية", doslova "Nádherná brána") sú kasárne a zároveň veliteľstvo na južnom okraji Tripolisu, hlavného mesta Líbye. Išlo o hlavnú základňu líbyjského vodcu Muammara al-Kaddáfího. Jeho odporcovia ju dobyli počas občianskej vojny v Líbyi 23. augusta 2011.
Základňu v jej pôvodnej podobe postavil už kráľ Idris I. a Kaddáfí ju neskôr iba zdokonalil. Má plochu približne šiestich štvorcových kilometrov a leží na strategicky významnej ceste spájajúcej centrum Tripolisu s Tripoliským medzinárodným letiskom.
Carel Steven Adama van Scheltema

Carel Steven Adama van Scheltema (* 26. február 1877, Amsterdam – † 6. máj 1924, Bergen) bol holandský ľudový básnik. Jeho melancholické básne sú typické jednoduchosťou konštrukcie verša.
Národný park podzemnej rieky Puerto-Princesa

Národný park podzemnej rieky Puerto-Princesa je národný park na Filipínach. 
Nachádza sa v ostrovnej provincii Palawan, asi 50 km severne od mesta Puerto Princesa. Okrem rozmanitej fauny a flóry sú v parku unikátne vápencové útvary, ktorými preteká rieka ústiaca priamo do Juhočínskeho mora. 
Pre svoju unikátnosť bol park v roku 1999 zapísaný na zoznam svetového dedičstva UNESCO.
Adamawa

Adamawa (po fr. "Adamaoua") môže byť:
Bahurang Tubbataha

Bahurang Tubbataha je koralový útes patriaci Filipínam v Suluskom mori. Pokrýva plochu a je unikátnou ukážkou rôznosti morskej ríše, obýva ho napríklad korytnačka zelenkastá, či manta obrovská. Tubbataha je rozdelená na tzv. Severný a Južný útes (North Reef a South Reef). 
Od roku 1993 je zapísaný na zoznam svetového dedičstva UNESCO.
Jazýček (botanika)

Jazýček (lat. "ligula") je blanitý výrastok na rozhraní listovej čepele a listovej pošvy. Vyskytuje sa v typickej podobe hlavne v rastlinách z čeľade lipnicovité ("Poaceae"), obdobný útvar nájdeme aj v niektorých zástupcoch z čeľade šachorovité ("Cyperaceae") a sitinovité ("Juncaceae").
Jazýček vyrastá na adaxiálnej strane listu a smeruje kolmo hore (v smere pokračovania listovej pošvy). Okrem jazýčka majú niektoré rastliny z čeľade lipnicovité aj ďalšie výbežky pošvy, zvané ušká (lat. "auriculae"), ktoré vyrastajú na bočných stranách bázy jazýčka a niekedy objímajú steblo, typicky napr. kostrava obrovská ("Festuca gigantea").
Veľkosť a iné vlastnosti jazýčka sú dôležitým determinačným znakom na odlišovanie jednotlivých druhov lipnicovitých, prípadne ostríc a pod. Niekedy je jazýček extrémne krátky a nedosahuje dĺžku ani 0,5 mm, ako napr. na medničke ovisnutej ("Melica nutans"), inokedy môže byť aj viac ako 1 cm dlhý, napr. na lipnici pospolitej ("Poa trivialis"). Môže byť na vrchole uťatý, tupo zašpicatený alebo ostro špicatý, niekedy býva na okraji rozstrapkaný. Pri niektorých druhoch je celkom lysý, pri iných môže byť na okraji alebo na ploche (či na oboch miestach) chlpatý. Pri niektorých rastlinách z čeľade lipnicovité jazýček chýba a je nahradený venčekom chlpov, napr. trsť ("Phragmites"), milota ("Eragrostis"), prstnatec ("Cynodon") a i.
Bebe

Bebe môže byť:
BeBe sú sušienky vyrábané spoločnosťou Opavia, pozri BeBe (sušienky)
Bébé

Bébé môže byť:
Cisárska citadela Thăng Long

Cisárska citadela Thăng Long (vietnamsky Hoàng thành Thăng Long) je citadela, ktorá bola súčasťou opevneného kráľovského areálu. Jeho zvyšky sa nachádzajú v hlavnom vietnamskom meste Hanoj (viet. Hà Nội), ktoré malo v minulosti názov "Thang Long" (vietnamsky Thăng Long), t.j. Mesto vzlietajúceho draka. 
Kráľovský okrsok bol postavený v roku 1110 ako nové kráľovské sídlo. Hanoj plnil po veľkú časť vietnamských dejín úlohu hlavného mesta i kultúrneho a obchodného centra severného územia dnešného Vietnamu za vlády dynastii Lý (1010 – 1225), Tran (1225 – 1413) a Le (1428 – 1789). Z celého komplexu sa zachovalo len málo stavieb, pri archeologických výskumoch – najmä v posledných dvoch desaťročiach – sa však na mieste bývalej pevnosti našli státisíce historických artefaktov, pričom výskumy ďalej pokračujú.
Od roku 2010 je citadela zapísaná na zozname svetového kultúrneho dedičstva UNESCO.
Jazýček

Jazýček môže byť:
Uško

Uško môže byť:
Apis

Apis môže byť:
Adamawa (emirát)

Adamawa bol emirát na území, kde sa v súčasnosti rozprestiera severný Kamerun a východná Nigéria, v oblasti horného toku rieky Benue. Toto územie bolo na začiatku 19. storočia obsadené Fulbami, ktorí tu založili emirát s hlavným mestom Yola.
Zakladateľ a prvý vládca bol Modibbo Adama; podľa neho bol emirát i pomenovaný, keď predtým niesol názov Fumbina (Fombina). V roku 1806 dostal od šejka Usmana dan Fodia zástavu a titul „vládca juhu“ a v roku 1809 začal fulbský džihád proti „neveriacim“. Po Adamovej smrti prešla vláda na jeho 4 synov.
Po roku 1901 emirát dobyli kolonizátori z Európy a rozdelili na:
Francisco X. Stork

Francisco X. Stork (* 26. marec 1953, Monterrey, Mexiko) ja americký spisovateľ. 
Životopis.
Narodil sa v Monterrey v Mexiku. Keď mal deväť rokov, presťahoval sa s nevlastným otcom a matkou do El Pasa v štáte Texas. Navštevoval Spring Hill College, Harvard University a Columbia Law School. Pracuje ako právnik v štátnej agentúre v Massachusetts. Je ženatý, má dve dospelé deti. Žije so svojou manželkou neďaleko Bostonu. 
Prvú knihu vydal až vo veku štyridsaťpäť rokov, s názvom "The Way of the Jaguar" (Cesta Jaguára). Píše predovšetkým romány o mládeži a pre mládež, napr. "Marcelo in the Real World" (Marcelo v skutočnom svete), "Behind the Eyes" (Za očami), "Irises" (Dúhovky), "The Last Summer of the Death Warriors" (Posledné leto za bojovníkov smrti).
Knattspyrnufélag Reykjavíkur

Knattspyrnufélag Reykjavíkur (skrátene KR alebo KR Reykjavík) je futbalový klub islandskej prvej ligy, sídliaci v meste Reykjavík. KR patrí k popredným klubom Islandu. Klub bol založený roku 1899. Ihriskom klubu je štadión s názvom KR-völlur s kapacitou 6 000 divákov (2 000 na sedenie).
Úrvalsdeild

Úrvalsdeild je najvyššia islandská futbalová liga. Kvôli silným zimám na Islande, sa obyčajne zápasy hrajú od jari do leta (máj až september). V súčasnosti zahŕňa 12 klubov, a UEFA ju radí ako 37. ligu v Európe. Za ligu zodpovedá futbalový zväz Islandu (KSI).
Chicago Fire

Chicago Fire je americký dramatický seriál sledujúci skupinku statočných mužov a žien chicagskej hasičskej stanice. Seriál bol vyrobený v produkcii Michael Brandt, Derek Haas a Ahmed Ashour v spolupráci s Law &amp; Order pre NBC v USA. Prvá epizóda bola vysielaná na televíznej stanici NBC 10. októbra 2012.
Zoznam rekordov F1

Zoznam uvádza rekordy od začiatku Majstrovstiev sveta F1 v roku 1950 po Veľkej cene Japonska 2013.
Rekordy konštruktérov.
Body.
Celkový počet bodov.
Tučné zobrazujú tímy učastniace sa sezóny 2013.
KR-völlur

KR-völlur je futbalový štadión v Reykjavíku, na Islande. Od roku 1984 na štadióne svoje domáce zápasy hrá futbalový klub KR Reykjavík.
Kapacita štadióna je 2 700 miest z čoho je 1 550 miest na sedenie.
Kal’a Saláh ad-Dín (Sýria)

Kal’a Saláh ad-Dín (arabským písmom قلعة صلاح الدين; doslova "Saladinova pevnosť"; iné prepisy arab. názvu: Qal’a Saláh ad-Dín, Kal’a/Qal’a Saláhu 'd-Dín, Kal’a/Qal’a Saláhu 'd-Dín, Kal’a/Qal’a Saláhaddín, Kal’a/Qal’a Saláhuddín; prepis podľa lokálnej výslovnosti Kal’a/Qal’a Saláh ed-Dín; iné názvy: Saladinov hrad, Saláhuddínov hrad, arab. Kal’a/Qal’a Sahjún, fr. Château de Saône [t.j. hrad rytiera Roberta de Saône]) je hrad (pevnosť) v Sýrii. Nachádza sa 24 kilometrov východne od Latakie vo vysokohorskom teréne, na hrebene medzi dvoma hlbokými rokľami obklopený lesom. 
Spoločne s hradom Kal’a al-Hisn bola pevnosť v roku 2006 zapísaná na zozname svetového dedičstva UNESCO.
Dejiny.
Hrad bol vybudovaný už v antických dobách, kedy oblasť ovládali Feničania, niekedy okolo prvého tisícročia pred Kr. V roku 334 pred Kr. tu Feničanov obliehal Alexander Veľký. V 10. storočí získali kontrolu nad pevnosťou Byzantínčania od dynastie emirov Hamdánovcov z Halabu. Po Byzantskej ríši pevnosť okupovali križiaci, ktorí ju pripojili k Antiochijskému kniežatstvu. Po bitke pri Hattíne v roku 1187 citadelu obliehal sultán Saladin a v júli 1188 dobyl. Na znamenie tohto víťazstva nesie meno víťaza.
C/2006 P1

C/2006 P1 alebo Kométa McNaught tiež známa ako Veľká kométa roku 2007 je neperiodická kométa objavená 7. augusta 2006 britsko-austrálskym astronómom Robertom H. McNaughtom. Bola to najjasnejšia kométa za posledných 40 rokov a bola ľahko viditeľná voľným okom na južnej pologuli od januára do februára 2007.
Kláštor svätej Kataríny

Kláštor svätej Kataríny (arabsky دير سانت كاترين, "Dayr Sānt Kātrīn," grécky "Ιερά Μονή Αγίας Αικατερίνης στο Όρος Σινά," "Iera Monî Agias Aikaterinîs sto Oros Sina)" je kláštor v púšti na Sinajskom polostrove v Egypte na úpätí Mojžišovej hory na mieste, kde podľa Biblie uvidel Mojžiš horiaci krík.
Grécky ortodoxný kláštor bol založený v 6. storočí, hoci prítomnosť kresťanov tu bola zaznamenaná už na konci 3. storočia. Kláštor, jeden z najstarších kresťanských kláštorov na svete, bol postavený ako pevnosť okolo biblického „horiaceho kríka“, ktorý vo vnútri kláštora rastie dodnes a privádza na miesto veľa pútnikov.
Základom kláštora je trojloďová bazilika v ktorej je unikátna kolekcia starých kníh a ikon. V areáli je ďalej tzv. Mojžišova studňa a zaujímavosťou je, že sa v ňom nachádza aj mešita postavená v roku 1106 pre moslimských pútnikov. V súčasnosti sa už rituálnym účelom nevyužíva.
Od roku 2002 je kláštor zapísaný na zozname Svetového dedičstva UNESCO.
Klások

Klások ("spicula") je druh súkvetia, v angličtine sa pre klások používa termín „spikelet“. Ide o krátky, chudokvetý klas.
Klások sa vyskytuje napr. pri rastlinách z čeľade lipnicovité ("Poaceae") a šachorovité ("Cyperaceae"). Klásky môžu byť jednotlivé (napr. bahnička ("Eleocharis"), ale oveľa častejšie sú združené v zloženom (niekedy aj viacnásobne zloženom) súkvetí - ide potom o klas kláskov alebo metlinu kláskov.
V prípade rastlín čeľade lipnicovité sa listne na báze kláskov nazývajú plevy, listence plevice, vonkajšie kvetné lístky kvietkov zrastajú v plievočky, vnútorné sú premenené v lodikuly. Iní autori však považujú plevice tiež za listeň a plievočky nie za premenené okvetie, ale za listence. Pri rastlinách z čeľade šachorovité ("Cyperaceae") sa termín pleva používa pre blanité listene podpierajúce jednotlivé kvety.
Metlina

Metlina (iné názvy: zložený strapec; staršie názvy: hroznovité kvetenstvo, lata; lat. "panicula") je jednoduché strapcovité súkvetie, ktorého hlavná os je najdlhšia a nesie kratšie rozvetvené postranné osi, z ktorých spodné sú mohutnejšie a k vrcholu sa postupne zjednodušujú a skracujú (napr. pri vtáčom zobe, orgováne).
Ide o vývojovo najpôvodnejší typ strapcovitého súkvetia.
Majstrovstvá Európy v korfbale do 21 rokov

Majstrovstvá Európy v korfbale do 21 rokov je najvyššie európske podujatie národných družstiev v korfbale v kategórii do 21 rokov, ktoré riadi Medzinárodná korfbalová federácia (IKF). Jeho história siaha do roku 1973, kedy sa v Holandsku konali prvý turnaj majstrovstvá Európy. Od roku 1982 prebiehajú so 4-ročnou periodicitou. Dominujú v nich tímy Holandska a Belgicka, ktoré vyhrali všetky turnaje. 
Majstrovstvá tiež slúžia ako kvalifikácia na majstrovstvá sveta do 23 rokov.
Quebrada de Humahuaca

Quebrada de Humahuaca je údolie na rieke Río Grande de Jujuy v argentínskej provincii Jujuy, ktoré bolo celých 10 000 rokov hlavnou kultúrnou a obchodnou cestou medzi náhornými oblasťami Ánd a sútokom Rio Grande s Rio Leone v nížinách. 
V roku 2003 bolo zapísané na zoznam Svetového dedičstva UNESCO.
Zoznam filmových článkov/É

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
éd.
Édith Piaf
ér.
Éric Judor
év.
Éva Vica Kerekes
Národný park Iguaçu

Národný park Iguaçu je národný park v brazílskom štáte Paraná. Známy je najmä vďaka rovnomenným vodopádom Iguaçu (s prietokom okolo 1000 m³/s, čiastočne ležia aj v Argentíne) a vzácnym druhom divokej zvere (najmä výskytu ohrozených druhov vtáctva). 
Park bol vyhlásený v roku 1939 a v roku 1986 bol zaradený na zoznam svetového dedičstva UNESCO, v rokoch 1996 – 2001 bol aj na zozname svetového dedičstva v ohrození. 
Rozloha parku Iguaçu je 1 852 km². Rovnako ako Brazília i Argentína zriadila na svojom území okolo vodopádov národný park - Národný park Iguazú. Ten má rozlohu 550 km² a je od roku 1984 tiež zapísaný na zozname svetového dedičstva UNESCO. Okolo vodopádov je teda chránené územie o súhrnnej rozlohe 2 402 km² na oboch brehoch rieky.
Elle Macpherson

Elle Macpherson, rodným menom Eleanor Nancy Gowová (* 29. marca 1964, Sydney, Austrália) je austrálska modelka, herečka a podnikateľka. Počas kariéry v modelingu mala prezývku „The Body“ ("Telo").
V roku 1984 sa stretla s Gillesom Bensimonom pri fotení pre časopis "Elle". Zosobášili sa v máji 1986 a rozviedli v roku 1989.
Má dvoch synov, Arpada Flynna Alexandra (* 14. február 1998) a Aureliusa Cy Andrea (* 4. február 2003), s bývalým partnerom, francúzskym finančníkom Arpadom Bussonom.
Väčšinou žije v Spojenom kráľovstve spolu so svojimi synmi. Hovorí plynulo po francúzsky a konverzačne po taliansky a španielsky.
Zoznam literárnych článkov/2

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
2.
2 + 2 = 5
27.
27 čiže smrť robí umelca
Alektor (syn Anaxagora)

Alektor alebo Alektór (starogr. "Ἀλέκτωρ" – "Alektor"/iný prepis "Alektór", ) je v gréckej mytológii syn a nástupca argejského kráľa Anaxagora. 
Za vlády jeho otca Anaxagora sa argejské kráľovstvo rozdelilo na tri nezávislé kráľovstvá. Podiel z jeho kráľovstva získali jeho bratia Melampous a Bias za vyliečenie jeho chorých dcér a žien v krajine. Založili tak v Argu vládu Amytháonovcov.
Alektor sa následne stal druhým kráľom Argu rodu Anaxagorovcov. Jeho syn Ifis prežil svoje deti a preto sa po jeho smrti stal nástupcom na argejskom tróne jeho synovec Sthenelos, syn brata Kapanea a jeho manželky Euadny, Ifidovej dcéry.
Majstrovstvá Európy v inline skater hockey mužov 2011

Majstrovstvá Európy v inline skater hockey mužov 2011 boli 15. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa od 9.11. septembra 2011 v Stegersbachu, v Rakúsku, za účasti 7 tímov. Titul získali siedmykrát vo svojej histórii hráči Nemecka. 
Finálový zápas sa hral na 3 tretiny po 15 minút, všetky ostatné zápasy sa hrali s 2 polčasmi po 20 minút.
Majstrovstvá Európy v inline skater hockey mužov 2004

Majstrovstvá Európy v inline skater hockey mužov 2004 boli 8. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa v roku 2004 v Turquay, v Spojenom kráľovstve, za účasti 4 tímov. Titul získali druhýkrát vo svojej histórii hráči Švajčiarska. 
Spolu s mužskými majstrovstvami sa konali aj juniorské majstrovstvá, kde zvíťazilo družstvo Nemecka.
Konečné poradie tímov.
Muži
Juniori
Majstrovstvá Európy v inline skater hockey mužov 2005

Majstrovstvá Európy v inline skater hockey mužov 2005 boli 9. majstrovstvá Európy v inline skater hockey mužov, ktoré organizuje Medzinárodná federácia inline skater hockey (IISHF). Konali sa od 14.16. októbra 2005 v meste Kaarst, v Nemecku, za účasti 6 tímov. Nováčikom turnaja bolo družstvo Poľska. Titul získali štvrtýkrát vo svojej histórii hráči Nemecka. 
Spolu s mužskými majstrovstvami sa konali aj juniorské majstrovstvá juniorské, kde po 4-krát zvíťazilo družstvo Nemecka.
Konečné poradie tímov.
Muži
Juniori
Robert Hertz

Robert Hertz (* 1881 – † 1915) bol francúzsky sociológ, patriaci do Durkheimovej sociologickej školy. Vyštudoval na École normale supérieure. Zomrel v prvej svetovej vojne počas útoku na nemecké pozície pri Marchéville. Jeho dielo významne ovplyvnilo konštituovanie symbolickej antropológie. Bol priekopník terénneho výskumu.
Henri Hubert

Henri Hubert (* 23. jún 1872, Paríž, Francúzsko – † 25. máj 1927, Chatou) bol francúzsky sociológ a archeológ. Patril do Durkheimovej sociologickej školy. Bol spolupracovníkom Marcela Maussa a spoluautorom diela "Essai sur la nature et la fonction du sacrifice (Esej o povahe a funkcii obeti)".
Elliðaár

Elliðaár je rieka na Islande, pretekajúca cez hlavné mesto Reykjavík. 
Názov.
Názov je zložené slovo zo základného slova "á" (po islandsky tok), a slova "Elliði" (podľa knihy Conquest sa takto nazývala loď jedného z prvých osadníkov Islandu z 9. storočia).
Tak vzniklo slovo "Elliði" + "á" = Elliðaár.
Opis toku.
Dva pramene vyvierajúce v sopečnom pohorí Bláfjöll sa po sútoku stanú riekou Suðurá. Tá neskôr vytvorí menšie jazero Helluvatn, ktoré je súčasťou väčšieho jazera Elliðavatn. Rieka Elliðaár sa stáva riekou, až keď opúšťa jazero Elliðavatn nachádzajúce sa na juhovýchode Reykjavíku v prírodnej rezervácii Heiðmörk. Rieka ďalej tečie severným smerom, až kým sa neoddelí na dve ramená, kedy zmení smer na západ. Pri súradnici začínajú dve ramená obkolesovať mestský park Ellðaárdalur, ktorý rieku sprevádza pravotočivou zákrutou na sever. O kilometer ďalej sa ramená tesne pred ústím spoja, a v zápätí sa vlievajú do zálivu Elliðaárvogur, ktorý je súčasťou Atlantického oceánu.
História.
Už oddávna vlastníci rieky predávali vlastnícke práva na lov lososov v rieke, lebo losos bol, a vždy bude veľmi drahé mäso. V stredoveku rieka patrila Augustiniánom, ktorí mali svoj kláštor postavený na ostrove Víðey neďaleko hlavného mesta Reykjavík. Po reforme v 16. storočí sa rieka stala majetkom dánskeho kráľa. V roku 1853 dánsky kráľ predal práva rieky na muža z Reykjavíku, na pána s menom Kaufmann Ditlev Thomsen. Hneď ako jeho syn zdedil tieto práva, tak uchádzačov o rieku bolo veľmi veľa, a aj preto sa 14 rokov konal súdny spor. V rokoch 1900 a 1906 bola rieka pridelená istému pánovi menom Payne, ktorý začal so zalesňovaním okolia rieky. Prikázal vysadiť jedľe, brezy a borovice.
Neskôr v roku 1921 sa celé územie rieky dostalo pod správu hlavného mesta Reykjavík. Mesto ešte v tom roku postavilo dovtedy druhú vodnú elektráreň v krajine. Doteraz je táto elektráreň v prevádzke.
Dolina rieky.
Údolie Ellðaárdalur je jedným z rekreačných oblastí Reykjavíku s pešou alebo cyklistickou trasou. V okolí rieky sa dá nájsť plavecký bazén, malý lyžiarsky vlek, ale aj sa tu dá povoziť na koňoch. Nájdete tu aj múzeum s názvom Árbæjarsafn v Árbær, v ktorom sa rozprávajú príbehy, ale aj legendy o tejto rieke.
Základ údolia, ako aj pohorie Bláfjöll, v ktorom pramenia dve zdrojnice, ktoré sa zlievajú do rieky Suðurá → jazero Elliðavatn → Elliðaár bol vyvrásnený vulkanickou reupciou spred 4500 rokov.
Fauna a flóra.
Okolie rieky je zalesnené jedľou, brezami a borovicami.
Veľmi zaujímavé a rozmanité tu nájdete druhy vtákov, kačíc, dokonca aj labutí. Máte tu k dispozícii viac ako 60 druhov vtákov (spevavé, sťahovavé, atď...) a 8 druhov kačíc.
Klaus Tschütscher

Dr. Klaus Tschütscher (* 8. júl 1967, Lichtenštajnsko) bol predseda vlády Lichtenštajnského kniežatstva od 25. marca 2009 do 27. marca 2013. Ako premiérovi mu podliehali rezorty prezídia, financií, rodiny a rovnosti šancí. Klaus Tschütscher je doktor práv. Je ženatý a býva spolu so svojimi dvoma deťmi z prvého manželstva v Ruggelli. Je členom politickej strany „Vaterländische Union“, ktorá vyhrala voľby v roku 2009.
Život.
Vzdelanie.
V období 1987 – 1993 študoval právo na Universität St. Gallen. Od 1994 do 1995 bol doktorandom . V 1996 získal titul doktora práv na zmienenej univerzite. V rokoch 2002 – 2004 absolvoval "Internationales Wirtschaftsrecht" na Universität Zürich so špecializáciou bankové a burzové poisťovníctvo. 
Zdroj.
Green Goblin

Green Goblin (slovensky „"Zelený diabol"“) je fiktívna postava superzločinca v komiksoch vydávaných spoločnosťou Marvel. Vytvorili ho spisovateľ Stan Lee a umelec Steve Ditko. Prvýkrát sa objavil v 14. dieli komiksu Úžasný Spider-Man v júli 1964.
Hoci sa pod jeho maskou skrývalo mnoho ľudí, najznámejší Green Goblin je Norman Osborn. Norman Osborn bol otcom Harryho Osborna, najlepšieho priateľa Spider-Mana. Viedol firmu Oscorp a bol jej obchodným magnátom. Bral určité dávky séra zelený globelín, ktoré mu dodávalo väčšiu silu a schopnosti, no malo ako vedľajšie účinky - šialenstvo. Jeho oblek mal halloweenské črty, jazdil na klzáku, ktorý obsahoval množstvo zbraní - najmä bomby v tvare halloweenskej tekvice. Nimi terorizoval New York City. Bol úhlavným nepriateľom Spider-Mana. Green Goblin zavraždil aj Spider-manovu lásku Gwen Stacy. Zhodil ju z Brooklynského mosta. Po tom bol Goblin zabitý vlastným klzákom, ktorý do neho vrazil pri boji. Green Goblin sa predstavil aj na filmovom plátne. V Spider-Manovi z roku 2002 stvárnil Normana herec Willem Dafoe a jeho syna Harryho Osborna James Franco. Vo filme Amazing Spider-Man 2 sa objavil iba Dane DeHaan v úlohe Harryho. V animovanom seriáli Spider-Man mu hlas prepožičal herec Mark Hamill.
Bas-Congo

Bas-Congo (francúzština: doslova "Dolné Kongo") alebo Kongo Central (fr. doslova "Centrálne Kongo") je provincia v Konžskej demokratickej republike. Susedí s provinciami Kinshasa a Bandundu, ako aj s Konžskou republikou, Angolou a angolskou enklávou Cabinda .
Administratívne členenie.
Provincia Bas-Congo sa delí na 2 mestá a 3 okresy :
Península Valdés

Península Valdés je polostrov na západnom pobreží Patagónie. Nachádza sa v argentínskej provincii Chubut asi juhozápadne od Buenos Aires. Nachádza sa tu najnižší bod juhoamerického kontinentu – "Laguna de Carbón", ktorá je 105 metrov pod hladinou oceánu. Ide o významnú lokalitu s populáciami morských cicavcov a vtákov. Celý polostrov má rozlohu približne a jeho územie bolo vyhlásené za turistickú prírodnú rezerváciu (šp. Reserva Natural Turística).
V roku 1999 bol polostrov zapísaný na zoznam Svetového dedičstva UNESCO.
Na brehoch žijú tulene slonie, uškatce hrivnaté a tučniaky dvojpáse. Vyskytujú sa tu aj zástupcovia živočíšnych druhov ako napr. guanako, líška horská, líška pampová, mara stepná, nandu Darwinov a pásovec malý. V okolitých vodách sa vyskytujú napr. delfíny strakaté, kosatky dravé, veľryby južné, alebo delfíny skákavé.
Bandundu

Bandundu môže byť:
Bandundu (provincia)

Bandundu je provincia Konžskej demokratickej republiky. Susedí s provinciami Kinshasa, Bas-Congo, Équateur, Západný Kasai a s Konžskou republikou, Angolou.
Administratívne členenie.
Provincia Bandundu sa delí na 2 mestá a 4 okresy :
Équateur

Équateur (doslova "rovník") je provincia Konžskej demokratickej republiky. Susedí s provinciami Bandundu, Province orientale, Západným Kasaiom, Východným Kasaiom a tiež s Konžskou republikou, Stredoafrickou republikou.
Administratívne členenie.
Provincia Équateur sa delí na 3 mestá a 5 okresov :
Morituri te salutant

„Morituri te salutant“ je pieseň Karla Kryla prvý raz vydaná na albume "Bratříčku, zavírej vrátka" (1969) ako siedma pieseň v poradí a posledná skladba strany A. Neskôr ju prespievali aj ďalší interpreti.
Pieseň vznikla v roku 1967 počas pobytu Karla Kryla v Novom Jičíne. V novembri 1968 bola nasadená do rozhlasovej hitparády Čtrnáct na houpačce manželov Černých. Podobne ako predchádzajúce Krylove piesne, aj táto hneď vypadla (skončila na 12. mieste). Úspech zaznamenala až nasledujúca „Bratříčku, zavírej vrátka“.
Na jednom z prvých autografov Kryl pieseň uviedol tradovaným posledným výrokom Johna Keatsa: „Cítím, ako nado mnou rastú kvety.“
Daniela, spomenutá v texte piesne, je údajne Daniela Včeličková-Kučerová, dcéra spisovateľa Gézu Včeličku.
Piesňou „Morituri te salutant“ Karel Kryl otvoril svoj blok na "Prehľade nezávislej česko-slovenskej kultúry" vo Vroclave na začiatku novembra 1989. Šlo o jeho prvý koncert pre česko-slovenské publikum od jeho emigrácie (ako aj prvý koncert v Poľsku). Zahajoval tak aj prvé koncerty po návrate do Česko-Slovenska, Koncert pro všechny slušný lidia pravdepodobne aj koncert v Lucerne 21. januára 1990, ako zaznamenáva album "Live!" (2006).
Hodnotenie.
Podľa Vojtěcha Klimta, predsedu Klubu Karla Kryla, patrí „Morituri te salutant“ k tomu najlepšiemu, čo kedy Kryl napísal.
Bandundu (mesto)

Bandundu, známe v minulosti ako Banningville alebo Banningstad, je mesto v Konžskej demokratickej republike a hlavné mesto provincie Bandundu.
Ischigualasto

Ischigualasto je chránené územie, nachádzajúce sa v provincii San Juan v severozápadnej Argentíne. Lokalita je významná tým, že ako jedna z mála na svete umožňuje skúmať nepretržitý sled vrstiev sedimentov z obdobia vrchného triasu (karn), staré okolo 230 miliónov rokov. Boli tu objavené dosiaľ najstaršie známe fosílie dinosaurov resp. príbuzných rodov.
Na ploche 603 km² bol vyhlásený "provinciálny park Ischigualasto" (), ktorý je od roku 2000 spolu so susedným národným parkom Talampaya zapísaný na zozname Svetového dedičstva UNESCO. Celková rozloha územia spolu je .
Národný park Rapa Nui

Národný park Rapa Nui je národný park na Veľkonočnom ostrove v Čile. Národný park bol vyhlásený v roku 1935. Presné hranice sa niekoľkokrát menili z dôvodu postupného vracania pozemkov zo súkromného vlastníctva.
Od roku 1995 je zapísaný na zozname svetového dedičstva UNESCO.
Park je rozdelený na sedem častí:
Konjunktúra

Konjunktúra môže byť:
Festival Glastonbury

Festival Glastonbury je hudobný festival, ktorý sa od roku 1970 uskutočňuje každý rok v anglickom meste Pilton. Patrí medzi multižánrové festivaly (rock, indie rock, dance, world music, elektronická hudba, reggae, folk), priestor je vyčlenený aj pre divadlo, tanec a kabaret.
Vznik festivalu ovplyvnila éra hippies. Prvý ročník sa konal pod názvom Pilton Festival a navštívilo ho 1500 účastníkov. Odvtedy sa festival vypracoval na jednu z najdôležitejších hudobných akcií leta, vystúpili tu napr. Led Zeppelin, David Bowie, Paul McCartney, Metallica, Foo Fighters, New Order, Oasis, Radiohead, R.E.M., The Smiths, The Cure, Lou Reed, Beastie Boys alebo U2. 
V roku 2019 obsahovala festivalová ponuka cez 2 800 rôznych predstavení na 79 pódiách, návštevnosť bola okolo 200 000 ľudí.
Hoci každý rok postihuje festival vlna dažďov až záplav, o lístky je enormný záujem. V roku 2018 sa 135 000 vstupeniek predalo za 36 minút.
Apis (syn Forónea)

Apis (starogr. "Ἄπις" – "Apis", ) je v gréckej mytológii syn a nástupca argejského kráľa Forónea a nymfy Télediky (alebo Kinny ).
Apis sa podľa antických autorov stal tretím kráľom Argu. Po prevzatí vlády nastolil v Argu tyranskú vládu a vo svojej pýche a namyslenosti premenoval dokonca Peloponéz po sebe na Apia. Nakoniec sa stal obeťou vražedného sprisahania, ktorému na čele stáli Telxión a Telchin. Apis zomrel bezdetný. Jeho nástupcom sa stal syn jeho sestry Nioby a boha Dia – Argos, Za vlády Arga sídlo v ktorom vládol, dostalo meno po ňom Argos.
Apollodoros píše, že Apis bol po smrti považovaný za boha a nazvaný menom Serapis Podľa inej verzie Apis odplával na lodi do Egypta a tam sa po smrti stal bohom Serapidom, jedným z najväčších egyptských bohov. Serapis bol bohom mesta Alexandria a ptolemaiovskej ríše, uctievaný v Grécko-rímskej dobe.
Generál Jeho Veličenstva

Generál Jeho Veličenstva () je román Daphne du Maurierovej z obdobia občianskej vojny v Anglicku. Svoj tragický životný príbeh rozpráva hlavná hrdinka Honor Harrisová v prvej osobe.
Dej.
Mladá, prísne vychovaná dievčina Honor sa zaľúbi do bezočivého kráľovského dôstojníka Richarda Grenvila. Ich láska prekvitá tajne, stretávajú sa na košatom strome v rodinnom sade. Dievčine však hrozí nanútený sobáš s cudzím človekom, a tak ujde za svojím milým. Rodina po menšom škandále pristane na nežiaduci zväzok s Richardom. Krátko pred svadbou dôjde k tragédii – snúbenica sa na cválajúcom koni zrúti do priekopy a ostáva ochrnutá a pripútaná na kreslo. Láska prechádza mnohými peripetiami, ale zostáva zrelšia a spoľahlivejšia. Honor, ktorá našla silu preniesť sa cez vlastnú tragédiu, sa stáva oporou nielen svojmu mužovi, ale aj celej rozvetvenej rodine.
Říha (priezvisko)

Říha je rozšírené české priezvisko. Najčastejšie je v mestách Praha, Brno a České Budějovice. Na Slovensku sa najviac vyskytuje v Malackách.
Známi nositelia.
Pozri v článku Říha.